ପୁଣି ଦେଖାଗଲେ ହାତୀ ପଲ, ଲୋକେ ଆତଙ୍କିତ\nପାରଳାଖେମୁଣ୍ଡି,୪।୧୨(ସ୍ବ.ପ୍ର.)-କିଛିଦିନର ବ୍ୟବଧାନ ପରେ ଗଜପତି ଜିଲା ପାରଳାଖେମୁଣ୍ଡି\nପୁଣି ଦେଖାଗଲେ ହାତୀ ପଲ, ଲୋକେ ଆତଙ୍କିତ\t December 4th, 00:00 AM December 4th, 00:00 AM\nପାରଳାଖେମୁଣ୍ଡି,୪।୧୨(ସ୍ବ.ପ୍ର.)-କିଛିଦିନର ବ୍ୟବଧାନ ପରେ ଗଜପତି ଜିଲା ପାରଳାଖେମୁଣ୍ଡି ସହର ଉପକଣ୍ଠସ୍ଥ ସେଞ୍ଚୁରିଆନ ବିଶ୍ୱବିଦ୍ୟାଳୟ ପଛପଟେ ଥିବା ପାହାଡିଆ ଅଞ୍ଚଳରେ ପୁନର୍ବାର ହାତୀପଲ ଦେଖିବାକୁ ମିଳିଛି। ଏଥିଯୋଗୁ ସ୍ଥାନୀୟ ଅଞ୍ଚଳବାସୀ ଭୟଭୀତ ହୋଇପଡିଛନ୍ତି। ଗତ କିଛିଦିନ ତଳେ ହାତୀପଲ ଏହି ଅଞ୍ଚଳରେ ଫସଲ ଉଜାଡ଼ିବା ସହ ଘରବାଡ଼ି ଭଙ୍ଗାରୁଜା କରିଥିଲେ। ସେହିପରି ଗୋଷାଣୀ ଓ ରାୟଗଡ ବ୍ଲକର ବିଭିନ୍ନ ଅଞ୍ଚଳଳରେ ଦୀର୍ଘ ମାସ ଧରି ହାତୀ ଆତଙ୍କ ସୃଷ୍ଟି ହୋଇଥିଲା। ପ୍ରାୟ ଏକ ସପ୍ତାହ ତଳେ ହାତୀପଲ ସୀମାନ୍ତବର୍ତ୍ତୀ ଆନ୍ଧ୍ରର ମେଳିଆପୁଟ୍ଟି ଗ୍ରାମର ପାହାଡ ଅଞ୍ଚଳକୁ ଚାଲିଯାଇଥିଲେ। ଏହାପରେ ସମ୍ପୃକ୍ତ ଅଞ୍ଚଳବାସୀ ଆଶ୍ୱସ୍ଥ ହୋଇଥିଲେ। ମାତ୍ର ପୁଣି ଏବେ ସେଞ୍ଚୁରିଆନ ବିଶ୍ୱବିଦ୍ୟାଳୟ ନିକଟ ପାହାଡ ପାଖରେ ହାତୀପଲ ଦେଖାଦେବା ପରେ ଫସଲ କ୍ଷୟକ୍ଷତି ନେଇ ଚାଷୀମାନେ ଚିନ୍ତାରେ ପଡିଛନ୍ତି। ସୂଚନାଯୋଗ୍ୟ, ହାତୀମାନଙ୍କ ଦ୍ୱାରା ଗୋଷାଣି ଅଞ୍ଚଳର ଅନେକ ଚାଷଜମିରେ ଫସଲ କ୍ଷୟକ୍ଷତି ହେବା ସହ ଫଳ ବଗିଚା ନଷ୍ଟ ହୋଇଥିଲା। ସେହିପରି ହାତୀ ଆକ୍ରମଣରେ କେତେକ ବ୍ୟକ୍ତି ମଧ୍ୟ ଆହତ ହୋଇଥିଲେ। ପୂର୍ବ କ୍ଷୟକ୍ଷତିର ଭରଣା ଏପର୍ଯ୍ୟନ୍ତ ହୋଇନଥିବାବେଳେ ପୁଣି କ୍ଷୟକ୍ଷତି ଆଶଙ୍କା ସମସ୍ତଙ୍କୁ ଛାନିଆ କରିଛି।
